අදත් අපේ ජාතික සමගිය බිඳදමා රට යටත් කරගන්න සූදානම් බලවේග රට තුළ හා විදේශ රටවලද ක්‍රියාත්මක වනවා යැයි නිවාස ඉදිකිරීම් හා ඉංජිනේරු සේවා ඇමැති විමල් වීරවංශ මහතා පැවැසීය.ඒ මහතා එසේ කීවේ 2600 ශ්‍රී සම්බුද්ධත්ව ජයන්තිය නිමිතිකොට අංගොඩ ශ්‍රී ජිනේන්ද්‍රාරාම විහාරස්ථානයේ ඉදිකිරීමට කටයුතු යොදා ඇති “ශ්‍රී සම්බුද්ධත්ව ජයන්ති සැමරුම් සෑරදුන්” ඉදිකිරීමේ කටයුතු අරඹමින් මුල්ගල් තැබීමේ උත්සවයට සහභාගී වෙමිනි.එහිදී ඇමැතිවරයා මෙසේද කීවේය.බෞද්ධාගමික ශිෂ්ඨාචාරයකින් යුත් මේ රටේ ජීවත්වෙන ජනතාව ඒ හා බැඳුණු සංස්කෘතියකට උරුමකම් කියන පිරිසක් රාජ්‍යත්වය සමඟ බැඳී පරපුරෙන් පරපුරට රැකගෙන ආ එම උරුමය මතු උපදින පරම්පරාවටත් රැකදීමට වර්තමාන පරපුර කටයුතු කරමින් සිටිනවා.